钦定古今图书集成/方舆汇编/职方典/第1125卷 > 《游武昌寒溪寺》前人
## 钦定古今图书集成/方舆汇编/职方典/第1125卷 > 《游武昌寒溪寺》前人

“连山蟠武昌，翠竹蔚樊口。我来已百日，欲济空搔首。
坐看鸥鸟没，梦逐麏麚走。今朝横江来，一苇寄衰朽。
高谈破巨浪，飞屐轻重阜。去人曾几何，绝壁寒溪吼。
风泉两《部乐》，松竹三益友。徐行欣有得，芝术在蓬莠。
西土九曲亭，众山皆培𪣻。却看江北路，云水渺何有。
离离见吴宫，莽莽真楚薮。空传孙郎石，无复陶公柳。”
尔来风流人，惟有漫浪叟。置田吾已决，乳水况宜酒。
所须修竹林，深处安井臼。相将踏胜绝，更裹三日糗。